joelniklaus/EU_Wikipedias huggingface dataset:
H-P Lehkonen

H-P Lehkonen (s. Hanna-Pirita Lehkonen, o.s. Ontto-Panula, s. 1987 Kauhajoki) on suomalainen sarjakuvataiteilija. Hän on vuonna 2006 perustetun taiteilijaryhmä Team Pärvelön jäsen.

Ura 
Lehkonen on opiskeli Limingan taidekoulun sarjakuvalinjalla. Hänellä on taustallaan myös yhteisöpedagogin opintoja.

Lehkonen on urallaan profiloitunut feministiksi. Hänen teoksensa käsittelevät usein moniarvoisuuden teemoja. Hänen sarjakuvissaan esiintyy runsaasti HLBT-hahmoja ja erityisesti sukupuolivähemmistöihin kuuluvia hahmoja. Antirasismi ja feminismi ovat myös tyypillisiä teemoja hänen teoksissaan. Hänen tyylinsä on humoristinen ja informatiivinen. 

Lehkonen on Suomen sarjakuvaseura ry:n hallituksen puheenjohtaja kaudella 2021 

Hän kirjoitti verkossa sarjakuvablogia nimeltä Hanna-Piritan Sarjisblogi.

Team Pärvelö 
Team Pärvelö on vuonna 2006 perustettu suomalainen sarjakuvataiteilijaryhmä. Team Pärvelössä on Lehkosen lisäksi kaksi muuta jäsentä. Ryhmä julkaisee ja myy omakustannesarjakuvia sekä muuta taidetta Suomen sarjakuva- ja animeaiheisissa tapahtumissa.

Team Pärvelö julkaisee myös Gaijin-nimistä lehteä, joka esittelee suomalaista anime-, manga-, ja conikulttuuria sekä muita japanilaisen populaarikulttuurin ilmiöitä suomalaisten nuorten harrastelijoiden piirtämien sarjakuvien kautta. Gaijinin tavoitteena on tuoda esille myös uusia sarjakuvataiteilijoita. Sana gaijin tarkoittaa ulkopuolista tai ei-japanilaista henkilöä.

Yksityiselämä 
Lehkonen on syntynyt Kauhajoella Ikkeläjärven kylässä. Hän on naimisissa ja asuu pääkaupunkiseudulla.

Teokset 
 Silly Ghost (2014)
 Without you (2015) 
 Immortal Nerd (2015)
 Start Over Again (2016)

Lähteet 

Suomalaiset sarjakuvantekijät
Vuonna 1987 syntyneet
Elävät henkilöt
Kaj Salenius

Kaj-Erik Woldemar Salenius (23. joulukuuta 1923 Helsinki – 18. heinäkuuta 2016 Helsinki) oli suomalainen arkkitehti.

Salenius valmistui arkkitehdiksi Helsingin Teknillisestä korkeakoulusta vuonna 1949 ja työskenteli muun muassa Blomstedt & Stenbäckin ja Hilding Ekelundin arkkitehtitoimistoissa ennen kuin perusti oman toimistonsa vuonna 1953. Hänen läpimurtotyönsä olivat Helsingin Meilahteen valmistuneet englantilainen koulu (1952) ja Pyhän Marian kirkko (1954). Hänellä oli myöhemmin useita yhteisiä projekteja rakennusyhtiö Palkki Oy:n kanssa. Oman toimistonsa ohella Salenius toimi 1966–1973 Helsingin rakennusvalvontaviraston tarkastusarkkitehtina.

Suurin osa Saleniuksen töistä sijoittui Helsinkiin. Salenius tunnetaan kenties parhaiten pelkistetystä modernista arkkitehtuuristaan, mutta hän on tehnyt myös Linnanmäen huvipuiston vuoristoradan ja Peacock-teatterin piirustukset. Myös Hietalahdessa sijaitseva entinen sataman varastorakennus, myöhemmin musiikki- ja kulttuuritalona toiminut Nosturi oli Saleniuksen suunnittelema. Lisäksi hän piirsi useita tavallisia asuinkerrostaloja. Viimeisinä merkittävinä töinään Salenius suunnitteli Helsingin Sörnäisiin kaksi kolossaalista ja persoonattomalla ulkonäöllään lähinnä kielteistä huomiota saanutta virastotaloa, jotka valmistuivat samoihin aikoihin 1974 ja 1975: työvoimatoimiston ja Elinkeinohallituksen talon Väinö Tannerin kentän laidalle Haapaniemenkatu 4:ään sekä Kouluhallituksen (nyk. Opetushallitus) talon Hakaniemenrantaan. Ensin mainittu rakennus on purettu syksyllä 2016 ja jälkimmäisen ulkoasu uudistettiin täydellisesti 2000-luvun alussa.

Lähteet 

Suomalaiset arkkitehdit
Vuonna 1923 syntyneet
Vuonna 2016 kuolleet
Lepänruskaruoste

Lepänruskaruoste eli lepänruoste (Melampsoridium hiratsukanum) on lepillä esiintyvä ruostesienilaji. Se tuntuu vaivaavan harmaaleppää enemmän kuin tervaleppää. Lepiltä tunnetaan kaksi muutakin suvun ruostesienilajia, joista koivunruskaruosteen alalajina pidettyä sientä on todettu Suomessakin, kolmatta lajia Melampsoridium alni ei Euroopassa ole toistaiseksi tavattu. Lepänruskaruoste ilmaantui maanosaan lehtikuusten yleistyttyä, ja ensi havainnot saatiin Baltiassa vasta 1990-luvulla, Suomessa lajia todettiin ensi kerran vuonna 1997. Sitä pidetään haitallisena vieraslajina. Harmaaleppää ruoste häiritsee erityisesti lehtikuusimetsiköiden läheisyydessä, mutta lehtikuuset kokevat vain pieniä neulasongelmia.
  
Lepänruskaruosteen elinkierto on monimutkainen kuten ruostesienillä yleensäkin. Sille on kuitenkin lehtikuusen neulasten helmi-itiöstö välttämätön. Sinne se tulee talvehtineista leppien lehdistä, joissa kehittyy kantaitiöitä. Leppä kehittää sitten lehden alapinnalle kesäitiöstöä, joka on tunnistettavissa keltaisina laikkuina.

Lähteet

Aiheesta muualla 
Laji.fi: Lepänruskaruoste (Melampsoridium hiratsukanum)
Luopioisten kasvisto: Lepänruskaruoste (Melampsoridium hiratsukanum)
Agriculture and Biosciences International (CABI): Melampsoridium hiratsukanum (alder rust) 
Plant Parasites of Europe: Melampsoridium hiratsukanum 
European Network on Invasive Species (NOBANIS): Melampsoridium hiratsukanum (pdf) 

Metsätuhot
Ruostesienet
Kasvitaudit
Sienitaudit
Exiä rannalla

Exiä rannalla on suomalainen versio MTV:n kehittämästä Ex on the Beach -tositelevisiosarjasta.

Sarja sai ensiesityksensä Subilla 7. syyskuuta 2016. Sarjan ensimmäinen tuotantokausi koostui kahdeksasta jaksosta.

Jaksot 
 "Himoa ja ristiriitoja ensimmäisenä iltana" (7.9.2016)
 "Ensimmäiset kilarit" (14.9.2016)
 "Häätö" (21.9.2016)
 "Uusi peluri saapuu taloon" (28.9.2016)
 "Draamaa puolimatkan krouvissa" (5.10.2016)
 "Kukkotappelua ja pullonpyöritystä" (12.10.2016)
 "Fitness-beibe sekoittaa pakkaa" (19.10.2016)
 "Loppubileet" (26.10.2016)

Kilpailijat 

 Christoffer  Forsman (28), Helsinki
 Jyri Hakala (27), Espoo
 Laura Björn (23), Porvoo
 Luca Qepi (30), Helsinki
 Nina "Ninnu" Ståhl (30), Helsinki
 Sofia Holm (22), Hyvinkää
 Tatu Silvasti (31), Porvoo
 Jenni Martikainen (21), Helsinki (häädetty jaksossa 3)

Exät 
 Salla Simojoki (Jyrin exä, saapui jaksossa 1)
 Matti Ikonen (Ninnun exä, saapui jaksossa 2)
 Silja Sundberg (Jyrin exä, saapui jaksossa 2)
 Oğuzhan "Ode" Peker (Sofian exä, saapui jaksossa 3)
 Tarja "Taru" Karjalainen (Tatun exä, saapui jaksossa 4)
 Gustavo "Gusti" Ista (Siljan exä, saapui jaksossa 5)
 Amanda Sihvonen (Oden exä, saapui jaksossa 6)
 Minttu Viinikka (Toffen exä, saapui jaksossa 7)

Lähteet 

Suomalaiset tositelevisiosarjat
2010-luvun televisiosarjat
Maiki

Maiki (M89, oikealta nimeltään Mikke Neuvonen) on suomalainen viisinkertaista platinaa myynyt säveltäjä, sanoittaja sekä artisti. Hänen säveltämissä kappaleissaan kuullaan mm. Uniikki, Diandra, Meissi, Jontte Valosaari, Spekti, Nikke Ankara, Aste, Petri Nygård, Raappana, Vesku Jokinen, sekä Brädi.

Maiki on sanoittanut sekä säveltänyt omia kappaleitaan vuodesta 2000 asti. Kappaleita joita hän on ollut mukana säveltämässä tai sanoittamassa on striimattu suoratoistopalveluissa yli 80 miljoonaa kertaa. Vuonna 2015 hän sävelsi Uniikin "Tikis" kappaleen sekä yhdessä Sami Tammisen kanssa Uniikin "Rauhaa", jolla on mukana Diandra. Myöhemmin hän sävelsi Seren Ei oo helppoo olla keskiluokkaa albumin nimikko singlen yhdessä Seren kanssa.

Ensimmäinen virallinen kappale, jossa Maiki toimii säveltäjä-roolin lisäksi artistina julkaistiin 18. elokuuta 2016 Warner Music Finlandin kautta. "Miljoona Taalaa" on Maikin sekä PistePisteen muodostaman DEM-yhtyeen ensimmäinen kultaa striimannut single. Samana vuonna julkaistiin myös toinen kulta-single "Murhaaja".

07. marraskuuta 2017 julkaistiin Petri Nygårdin kappale "Nössö" jota Maiki oli niin kirjoittamassa kuin tuottamassa. "Nössö" nousi kansan suosioon sekä Suomen Spotifyn sijalle 1, kappale on ylittänyt viisinkertaisen platinan rajan 2020. 

26. huhtikuuta 2018 Maiki julkaisi kappaleen ”Mielipuolii”, jolla vierailee Eveliina Määttä. 11. helmikuuta 2019 Maiki toimi päävokalistina kansainvälistä huomiota saavuttaneessa The Verkkarsin "Ez4ence" kappaleessa, kappale oli samanaikaisesti Tšekin, Ruotsin, Puolan, Norjan, Suomen sekä Tanskan viraalisimmat listan top 3. "Ez4ence" kappale on myös ensimmäinen suomenkielinen kappale "Counter Strike:Global Offensive" pelissä. 2020 Maiki julkaisi edellisen singlensä "Eilisii" jolla vierailee Uniikki, Tuomas Kauhanen sekä PistePiste.

Diskografia

Singlet

Lähteet

Aiheesta muualla 
 Maiki Facebookissa
Maiki Instagramissa

Suomalaiset muusikot
Linnea Melotindos

Lumi Linnea Andrea Melotindos (s. 29. heinäkuuta 2000 Tampere) on suomalainen jääkiekkoilija, pelipaikaltaan hyökkääjä. Hän edustaa Naisten Liigassa pelaavaa Tampereen Ilvestä.

Ura

Seuraura
Melotindos on IFK Marienhamnin kasvatti. Hän siirtyi kaudeksi 2014–2015 naisten Suomi-sarjassa ja Mestiksessä pelanneen Blues EKSin riveihin. Kaudet 2015–2019 hän pelasi Naisten SM-sarjassa / Liigassa Team Kuortaneen joukkueessa. Hän voitti kaudella 2017–2018 naisten SM-pronssia.

Melotindos siirtyi kaudeksi 2019–2020 Kiekko-Espoon riveihin. Seuraavasta kaudesta alkaen hän edusti St. Cloudin valtionyliopiston joukkuetta NCAA:n sarjassa. Vuoden 2022 alussa Melotindos siityi Tampereen Ilvekseen.

Melotindos on pelannut Suomen naisten pääsarjassa 122 ottelua, joissa hän on tehnyt 41 ja syöttänyt 49 maalia. Pudotuspelien 22 ottelussa hän on viimeistellyt viisi ja alustanut kahdeksan maalia. NCAA:n 19 ottelussa hän on syöttänyt yhden maalin.

Maajoukkueura
Melotindos pelasi alle 18-vuotiaiden MM-kilpailuissa 2016, 2017 ja 2018. Kaikkiaan hän pelasi 51 alle 18-vuotiaiden tyttöjen maaottelua. Naisten maajoukkueessa hän pelasi ensimmäiset ottelunsa kaudella 2016–2017. Kaikkiaan hän on pelannut 19 naisten maaottelua, joissa hän on tehnyt kolme ja syöttänyt kaksi maalia..

Muuta
Melotindos valmistui syksyllä 2019 Kuortaneen lukiosta. Hänen isoisänsä Esa Nieminen on pelannut jääkiekkoa SM-sarjassa. Melotindoksen serkku Viljami Nieminen pelaa Tapparan A-nuorissa ja Viljamin isä, Melotindoksen setä Ville Nieminen on entinen maajoukkuepelaaja ja nykyinen valmentaja

Lähteet

Viitteet

Suomalaiset jääkiekkoilijat
Vuonna 2000 syntyneet
Elävät henkilöt
Sini Karjalainen

Sini Karjalainen (s. 30. tammikuuta 1999 Posio) on suomalainen jääkiekkoilija, pelipaikaltaan puolustaja. Hän laukoo vasemmalta.

Ura

Seuraura
Karjalainen on Posion Pyrinnön kasvatti. Hän siirtyi kaudeksi 2013-2014 Rovaniemen Kiekon naisten joukkueeseen, joka pelasi Mestiksessä. Karjalainen siirtyi kaudeksi 2015-2016 SM-sarjassa pelaavaan Team Kuortaneeseen. Karjalainen voitti kaudella 2017–2018 pronssia Team Kuortaneen joukkueessa, jonka kapteenina hän toimi. Mitalisijoitus oli Team Kuortaneelle sen ensimmäinen. Karjalainen on pelannut Vermontin yliopiston joukkueessa kaudesta 2018−2019 lähtien.

Hän on pelannut SM-sarjassa/liigassa 86 runkosarjaottelua, joissa on tehnyt yhdeksän ja syöttänyt 27 maalia sekä 12 pudotuspeliottelua, joissa on antanut viisi maalisyöttöä. Yliopistosarjan 101 ottelussa hän on viimeistellyt kahdeksan ja alustanut 41 maalia.

Maajoukkueura
Karjalainen kuului Suomen joukkueeseen alle 18-vuotiaiden MM-kilpailuissa 2015, 2016 ja 2017. Naisten maajoukkueessa hän pelasi ensimmäisen kerran neljän maan turnauksessa Ruotsissa helmikuussa 2016. Hän pelasi Suomen pronssijoukkueissa viisi ottelua Kanadan MM-kilpailuissa 2021 ja seitsemän peliä Pekingin olympialaisissa 2022. Hän on pelannut 19.2.2022 mennessä kaikkiaan 48 naisten maaottelua tehoin 1+3.

Lähteet 

Suomalaiset jääkiekkoilijat
Suomalaiset olympiamitalistit
Vuonna 1999 syntyneet
Elävät henkilöt
Jenniina Nylund

Jenniina Nylund (s. 18. kesäkuuta 1999 Pietarsaari) on suomalainen jääkiekkoilija, pelipaikaltaan hyökkääjä. Hän laukoo vasemmalta.

Ura

Seuraura
Nylund edusti Kokkolan Hermeksen ja Jeppis Hockeyn junioreita ennen siirtymistään aikuisten sarjoihin.

Nylund edusti naisten liigassa pelaavaa Team Kuortanetta kausilla 2015–2018 ja voitti kaudella 2017–2018 SM-pronssia. Hän voitti tuolloin pudotuspelien maali- ja pistepörssin.

Nylund on pelannut SM-sarjassa ja liigassa yhteensä 83 runkosarjan ottelua, joissa hän on tehnyt 43 maalia ja antanut 36 maalisyöttöä. Pudotuspeleissä hän on tehnyt kymmenessä ottelussa yhdeksän maalia ja antanut seitsemän maalisyöttöä.

Nylund on pelannut St. Cloud Staten yliopiston joukkueessa kaudesta 2018−2019 lähtien. NCAA:n yliopistosarjassa hän on tehnyt 99 ottelussa 26 maalia ja antanut 35 maalisyöttöä.

Maajoukkueura
Nylund kuului Suomen joukkueeseen alle 18-vuotiaiden MM-kilpailuissa 2016 ja 2017. Hän on pelannut kaikkiaan 34 tyttöjen maaottelua. Naisten maajoukkueessa hän pelasi ensimmäisen kerran neljän maan turnauksessa Ruotsissa helmikuussa 2016. Hän kuului Suomen pronssijoukkueeseen MM-kilpailuissa 2021 ja olympialaisissa 2022. Hän teki kummassakin turnauksessa yhden maalin pelaamissaan seitsemässä ottelussa. Kaikkiaan hän on pelannut 37 naisten maaottelua tehopistein 2+4=6 (tilanne 21.2.2022).

Lähteet 

Suomalaiset jääkiekkoilijat
Suomalaiset olympiamitalistit
Vuonna 1999 syntyneet
Elävät henkilöt
Brothers in Farms


Brothers in Farms on suomalaisen country-yhtye Steve ’n’ Seagullsin toinen studioalbumi. Se julkaistiin 9. syyskuuta 2016 levymerkillä Spinefarm Records. Albumi debytoi Suomen virallisen listan sijalla 10. Levyn nimi on pastissi Dire Straits -yhtyeen viidennen albumin nimestä Brothers in Arms.

Vastaanotto 

Imperiumi.netin Aleksi Peura antoi albumille hyvän arvosanan. Hän sanoi legendaaristen kappaleiden uudelleensovitusten tuovan kuuntelijalle hieman likaisen olon, vaikka ne ovatkin nerokkaita ja soittaminen ammattitaitoista. Myös Kaaoszinen Mikko Äijö kehui albumia loistavaksi, vaikka pari kappaletta olisikin voinut jättää myöhemmälle julkaisulle.

20.9.2016 uutisoitiin Brothers in Farms-albumin nousseen Yhdysvaltojen levymyyntiä mittaavan Billboardin listan ykköseksi Bluegrass Albums -sarjassa.

Kappaleet

Lähteet 

Steve ’n’ Seagullsin albumit
Vuoden 2016 albumit
Pölkky

</noinclude>

Pölkky Oy on Pohjois-Suomen suurin yksityinen puunjalostaja. Pölkyn myytäviin tuotteisiin kuuluvat sahatavara, höylätty puutavara, kestopuu, liimapuu sekä muut puu- ja sivutuotteet. Pölkky myös ostaa mänty- ja kuusisahapuuta vuosittain yhteensä 1 400 000 kuutiometriä. Yhtiön puu on sekä PEFC- että FSC-sertifioitua. 

Pölkyllä on puunjalostuksessa pitkät perinteet, ja sen parissa työskentelee perheitä monesta eri sukupolvesta. Yhtiön perusti vuonna 1968 maanviljelijä Erkki Virranniemi ja vuodesta 2018 lähtien toimitusjohtajan virkaa on hoitanut hänen pojanpoikansa Petteri Virranniemi. Pölkky Oy:n liikevaihto oli vuonna 2020 noin 160 miljoonaa euroa.

Historia 
1962 Erkki Virranniemi vuokrasi ensimmäisen kenttäsirkkelinsä ja aloitti sahaustoiminnan.

1965 Virranniemen Saha Oy perustettiin Pohjois-Kuusamoon Erkin ja hänen sukulaistensa toimesta.

1968 Toiminta siirrettiin nykyiselle paikalleen ja yhtiön ensimmäisen sahalaitoksen suunnittelu- ja rakennustyöt käynnistettiin. Yhtiön nimeksi tuli Pölkky Oy.

1969 Yhtiön uusi tuotantolaitos käynnistettiin.

1972 Yhtiö laajensi toimintansa höyläykseen.

1974 Erkki Virranniemen äkillisen poismenon vuoksi toimitusjohtajaksi valittiin hänen leskensä Saara Virranniemi.

1976 Tulipalo tuhosi täydellisesti sahan tuotantolaitoksen 20. huhtikuuta 1976. Uusi saha saatiin tuotantokuntoon vuoden 1977 loppuun mennessä.

1979 Ensimmäinen lämpölaitos ja kuivaamo valmistuivat Kuusamon tehtaalle.

1985 Yhtiötä kohtasi toinen suurkatastrofi, kun sahan päärakennus paloi koneineen maan tasalle vajaassa tunnissa. Palon jälkeen sahan jälleenrakentaminen aloitettiin välittömästi ja uuden sahan vihkiäisiä vietettiin jo 1986.

1991 Saara Virranniemi luovutti toimitusjohtajan toimen pojalleen Jouko Virranniemelle. Samana vuonna Pölkky-konserniksi kasvanut yhtiö aloitti kyllästystoiminnan Oulussa.  

1997 Pölkky Oy ostaa Enso Oy:ltä Taivalkosken sahan liiketoiminnan.

2001 Pölkylle myönnettiin kansainvälinen PEFC-sertifikaatti, ensimmäisenä suomalaisena puunjalostusyrityksenä.

2009 Pölkky osti Ruukki Group:lta Lappipaneli Oy:n liiketoiminnan.

2012 Pölkky Oy osti UPM:ltä Kajaanin sahan liiketoiminnan. Kuusamossa käynnistyi uusi liimapalkkitehdas.

2018 Vastuu yrityksen johtamisesta siirtyi kolmannelle sukupolvelle. Petteri Virranniemi aloitti toimitusjohtajana.

2021 Pölkylle myönnettiin kansainvälinen FSC-sertifikaatti. Pölkky yhtymä fuusioitui Pölkky Osakeyhtiöksi.

Tuotanto 
Pölkky Oy:n päätoimipaikka on Kuusamossa. Lisäksi yhtiöllä on tuotantolaitokset Pohjois-Kuusamossa Kitkalla, Taivalkoskella ja Kajaanissa sekä kyllästämö Oulussa. Pölkyn vuosittainen sahatavaratuotanto on 700 000 m³, josta jatkojalostetaan noin 30 prosenttia. Tuotannosta 75 % on mäntyä ja 25 % kuusta.

Yhtiössä työskentelee yli 420 puualan ammattilaista. Koko tuotantoketjussa alihankkijayritykset mukaan lukien on päivittäin töissä yli 600 työntekijää.

Lähteet 
https://polkky.com/fi/

Viitteet

Suomalaiset metsäteollisuusyhtiöt
Kuusamo
Likolammi

Likolammi on yleinen pienten järvien ja lampien nimi. Likolampia esiintyy maatalousvaltaisilla alueilla, jossa on viljelty pellavaa. Pellevanvarret liotettiin vedessä, jolloin ne pehmenivät ja kasvin vahvimmat kuidut saatiin irroitettua muista kasvinosista. Kasveista lampiin liuenneet ravinneaineet pilasivat lampien vedet ja rehevöidyttyään ne kehittivät paksun sedimenttikerroksen lammen pohjalle. Sedimenteistä liukeni ravinteita takaisin veteen happikadon aikana ja pilaantumisen kierre alkoi toistaa itseään. Osa likolammista ovat soita. 

Likolammi voi tarkoittaa seuraavia:

Likolammi, lampi Hämeenlinnan Kukkolankulmalla
Likolammi, lampi Hämeenlinnan Rengossa
Likolammi, lampi Hämeenlinnassa Rengon Oinalassa
Likolammi, lampi Hämeenlinnan Rengon Ojalankulmalla
Likolammi, lampi Hämeenlinnan Hauhossa
Likolammi, lampi Hämeenlinnassa Rengon Vehmaisessa
Likolammi, lampi Janakkalassa Kalpalinnalla
Likolammi, lampi Janakkalan Vähikkälässä
Likolammi, lampi Jämsän Sahloisissa
Likolammi, lampi Jämsän Vehkajärvellä
Likolammi, lampi Kankaanpäässä 
Likolammi, lampi Karkkilassa 
Likolammi, lampi Kuhmoisissa Isojärven kansallispuistossa
Likolammi, lampi Kuhmoisissa Kylämässä
Likolammi, lampi Kurun Anttilanperällä
Likolammi, järvi Lahdessa
Likolammi, lampi Lopen Topenossa
Likolammi, lampi Lopen Läyliäisissä
Likolammi, lampi Somerolla Vesanojalla
Likolammit, kaksi lampea Tammelassa
Likolammi, Liesjärven alueeseen kuuluva lampi Tammelassa
Likolammi, Ilmetynjoen valuma-alueeseen kuuluva lampi Tammelassa
Likolammi, lampi Tampereen Villilässä
Likolammi, lampi Tampereen Velaatassa
Likolammi, lampi Urjalassa
Likolammi, lampi Ylöjärvellä Peräkunnalla
Likolammi, eteläisempi järvi Äänekoskella Viitakylän lähellä
Likolammi, pohjoisempi järvi Äänekoskella Viitakylän lähellä

Katso myös 
 Likolampi

Lähteet 

Järvien täsmennyssivut
Jeanine Nygård

Jeanine Maria ”Ninna” Nygård (s. 13. lokakuuta 1991) on suomalainen pikajuoksija. Hän edustaa Vasa Idrottssällskapia. Vuoteen 2019 asti hän edusti pietarsaarelaista IF Drottia. Nygårdin valmentajana on toiminut vuodesta 2012 lähtien Petra Stenman. Sitä ennen hänen valmentajanaan oli Kaj Nyman.

Nygård saavutti 400 metrillä hopeaa  Oulun Kalevan kisoissa 2016 silloisella ennätyksellään 55,07 s. Samana vuonna hän osallistui Suomi–Ruotsi-maaotteluun juosten 400 metrillä viidenneksi ja pitkässä viestissä voittoon. Vuoden 2017 Kalevan kisoissa Seinäjoella Nygård saavutti 200 metrillä hopeaa ennätysajallaan 24,25 s ja 400 metrillä pronssia. Suomi–Ruotsi-ottelussa hän oli 400 metrillä neljäs. Lappeenrannan Kalevan kisoissa 2019 Nygård sai 400 metrillä hopeaa ajalla 56,12 s. Saman vuoden Ruotsi-ottelussa hän sijoittui 400 metrillä toiseksi ja paransi ennätyksekseen 54,79 s.

Lähteet

Aiheesta muualla 
 Jeanine Nygårdin blogi

Suomalaiset pikajuoksijat
Vuonna 1991 syntyneet
Elävät henkilöt
Kaksivyöseitikki

Kaksivyöseitikki (Cortinarius bivelus) on seitikkien Telamonia-sektioon kuuluva sienilaji. Se on yleisväritykseltään vaaleanruskea, ja sillä on vaalea kierteinen seittimuodostuma jalan ympärillä, mistä tulee vaikutelma kahdesta vyöstä tai kahdesta renkaasta. Helttoja on runsaanlaisesti ja ne ovat väriltään hieman punertavanruskeita. Malto muuttuu keltaiseksi vahingoittuneista kohdista. Jalka paksunee hieman tyveä kohti. Lakin pinta ei ole limainen. Maku ja haju ovat miedot, mutta ruoaksi sientä ei suositella. Laji on suhteellisen vaikea erottaa valkovillaseitikistä (Cortinarius laniger). Kaksivyöseitikki vaikuttaa viihtyvän koivun seurassa.

Lähteet

Aiheesta muualla 
Laji.fi: Kaksivyöseitikki (Cortinarius bivelus)

Seitikit
Vesihyasintti

Vesihyasintti eli kellusvesihyasintti (Eichhornia crassipes) on Amazonin altaalta kotoisin oleva vesikasvi. Sitä pidetään erittäin haitallisena vieraslajina luontaisen levinneisyysalueensa ulkopuolella.

Ulkonäkö ja koko 
Vesihyasintti on vapaasti kelluva monivuotinen vesikasvi, joka on kotoisin trooppisilta ja subtrooppisilta alueilta Etelä-Amerikassa. Sen leveät, paksut, kiiltävät, soikeat lehdet, voivat nousta jopa 1 metrin korkeuteen vedenpinnan yläpuolelle. Lehdet ovat 10-20 cm leveitä ja lehtiruodit pulleita ja sienimäisiä. Haaraiset, vapaasti roikkuvat juuret ovat mustanviolettejä. Pysty varsi tukee tähkämäistä kukintoa, jossa on 8-15 kukkaa, joissa on kuusi terälehteä.

Vesihyasintti on yksi maailman nopeimmin leviävistä kasveista. Se lisääntyy lähinnä rönsyjensä avulla, jotka lopulta muodostavat tytärkasveja. Jokainen kasvi voi tuottaa tuhansia siemeniä joka vuosi, ja nämä siemenet voivat pysyä elinkelpoisena yli 28 vuotta. Kaakkois-Aasiassa on tavattu yksilöitä, jotka kasvoivat 2-5 metriä päivässä.

Haitallinen vieraslaji 
Vesihyasinttia on istutettu koristeeksi puutarhalammikoihin ja jopa isoihin akvaarioihin. Nykyisin lajin maahantuonti, kasvatus, myynti ja muu hallussapito sekä ympäristöön päästäminen Euroopan unionissa on kielletty. Lajin haitallisuus perustuu sen ylivertaisen tehokkaaseen leviämiseen. Kasvustot tukkivat vesireittejä haitaten veneilyä ja kalastusta, ja ne estävät valon ja hapen pääsyn veteen, mikä heikentää vesistön muita eliökantoja.

On arvioitu, että jos vesihyasinttia ei eliminoitaisi Panaman kanavasta säännöllisesti, se kasvaisi umpeen kulkukelvottomaksi kolmessa vuodessa.

Kasvustojen hävittäminen niittämällä ja nyhtämällä ei ole tehokasta, koska uudet kasviyksilöt leviävät leikkuujätteestä ja siemenistä. Biologista torjuntaa varten on tutkittu eri hyönteislajeja, mutta melko huonolla menestyksellä. Myös tuhosienten levittämistä on kokeiltu, mutta mikään kokeilu ei ole johtanut kaupalliseen sovellukseen. Niinpä vesihyasinttia torjutaan useimmin kasvimyrkyillä.

Vesihyasinttia pidetään yhtenä maailman sadasta haitallisimmasta vieraslajista.

Lähteet

Aiheesta muualla 
 Suomen Lajitietokeskus: Kellusvesihyasintti (Eichhornia crassipes)
 iNaturalist: Kellusvesihyasintti (Pontederia crassipes)
 ITIS: Eichhornia crassipes 
 United States Department of Agriculture (USDA): Eichhornia crassipes 
 Global Biodiversity Information Facility (GBIF): Eichhornia crassipes 
 Plant List: Eichhornia crassipes 
 UniProt: Taxonomy - Eichhornia crassipes (Water hyacinth) (Piaropus crassipes) 
 Centre for Agriculture and Biosciences International (CABI): Eichhornia crassipes (water hyacinth) 

Vesihyasinttikasvit
Ratula (televisio-ohjelma)

Ratula on Sub-kanavalla vuosina 2009 ja 2011 esitetty televisio-ohjelma, jota juonsivat Anu Harkki ja Arttu Harkki. Ohjelmassa nähtiin vieraana viikoittain vaihtuvia julkisuuden henkilöitä.

Jaksot

Ensimmäinen tuotantokausi

Toinen tuotantokausi

Lähteet 

Suomalaiset televisio-ohjelmat
Subin televisio-ohjelmat
Cigarettes, Whisky et P'tites Pépées

Cigarettes, whisky et p'tites pépées on ranskalainen elokuva vuodelta 1958. Sen lajityyppinä on komedia. Ohjaajana ja toisena käsikirjoittajana toimi Maurice Régamey, toinen kirjoittaja oli Raymond Callava. Pääosissa olivat Jean Carmet ja Annie Cordy. Elokuvan juoni ei ole merkittävä, mutta sen pääasiana on vapautuva äveriäs nuoriso Rivieran maisemissa: Tytöt löytävät suuren viinakätkön, joka kuuluu salakuljettajille. Elokuvan tunnetuin merkitys on nimikkosävelmässä, jota on käännetty useille kielille. Suomeksi kappaleen teki tunnetuksi Dave Lindholm albumillaan Sillalla vuonna 1990, nimellä Tupaakka, viina ja villit naiset. Laulu lienee kuitenkin alun perin yhdysvaltalaisen Tim Spencerin käsialaa ja nimellä Cigarettes, Whisky And Wild Wild Women, vaikka elokuvan musiikista vastaa Henri Betti.

Lähteet 

Vuoden 1958 ranskalaiset elokuvat
Ranskalaiset komediaelokuvat
Tallinna (televisio-ohjelma)

Tallinna on vuonna 2012 TV5-Kanavalla esitetty televisio-ohjelma, jossa seurataan tavallisten suomalaisten ja julkisuudesta tuttujen henkilöiden matkaa Virossa. Ohjelman kertojina toimii Sanna Saarijärvi ja Eppu Salminen.

Lähteet 

Suomalaiset televisiosarjat
2010-luvun televisiosarjat
TV5:n televisio-ohjelmat
Pörrökäävät

Pörrökäävät (Cerrena) on lahottajasienisuku, johon kuuluu Suomessa vain yksi laji, pörrökääpä (Cerrena unicolor). Lajien itiöemät ovat laakeita tai hyllymäisiä ja usein päältä karvaisia. Pillistö on tavallisesti sokkelomainen tai sahamainen. Lajeja tunnetaan maailmalta kolmisenkymmentä.

Lähteet 

Käävät
Helttakäävät

Helttakäävät (Lenzites) on lahottajakääpäsuku, joka esiintyy Suomessa ja Pohjoismaissakin vain yhtenä lajina, koivunhelttakääpänä (Lenzites betulina). Suku on erotettavissa muista samantapaisista käävistä kovuutensa ansiosta, samoin yläpinnan harjaksisuudesta ja alapinnan pillistön puuttumisesta: pillistön sijasta löydetään helttamuodostuma. Suvun käävät ovat yksivuotisia valkolahottajia, mikä edellyttää ligniiniä hajottavien solunulkoisten entsyymien läsnäoloa. Suomessa ja Pohjoismaissa tunnetaan vain koivunhelttakääpä (Lenzites betulina). Lajeja on kyllä maailmalla ainakin kymmeniä.

Toisinaan päältä katsoen miltei samannäköisiä helttakääpiä ja pörrökääpiä (Cerrena) voidaan tavata samalta puulta aivan vieretysten.

Lähteet 

Käävät
Petter Stordalen

Petter Anker Stordalen (s. 29. marraskuuta 1962 Porsgrunn) on norjalainen sijoittaja, kiinteistö­kehittäjä ja ympäristö­aktivisti, joka tunnetaan Nordic Choice Hotels -hotelli­ketjun omistajana. Hän on yksi maailman suurimmista ”hotelli­moguleista”, jonka yritysten liike­vaihto on yli miljardi euroa.

Stordalen tunnetaan hotelli­maailman toisin­ajattelijana, joka kannattaa kestävän kehityksen mukaista liike­toimintaa. The Financial Timesin mukaan ”Petter Stordalen on epä­tavallinen jopa anti­kapitalistiseksi miljar­dööriksi”. Vaimonsa Gunhild Stordalenin kanssa hän on perustanut säätiön The Stordalen Foundation, joka tukee terveyteen, ympäristön­suojeluun ja ilmaston­muutoksen torjuntaan tähtääviä hankkeita.

Stordalen omistaa yhtiön nimeltä Home Invest ja toimii sen toimitus­johtajana. Home Invest puolestaan omistaa Nordic Choice Hotelsin.

Lokakuussa 2019 Stordalen ilmoitti ostavansa osuuden Thomas Cook Nothern Europe -konsernista. Kauppaan kuuluu matkanjärjestäjä Tjäreborg.

Yksityiselämä 
Stordalen avioitui lääkäri ja ympäristöaktivisti Gunhild Stordalenin kanssa 2010 Marokossa. Vaimo on vuodesta 2014 lähtien sairastanut systeemista skleroosia. Marraskuussa 2019 pari ilmoitti eroavansa. Stordalen on seurustellut vuoden 2020 keväästä lähtien ruotsalaisen ratsastajan Märta Elander Wisténin kanssa.

Lähteet

Aiheesta muualla

 Vuonna 1962 syntyneet
 Elävät henkilöt
 Norjalaiset yritysjohtajat
Norjalaiset liikemiehet
Norjalaiset miljardöörit
Särmäkäävät

Särmäkäävät (Daedalopsis) ovat valkolahottajasieniä, jotka kasvavat tavallisimmin lehtipuilla. Ne ovat yksivuotisia, mutta jotkin lajit elävät yli talven ja levittävät itiöstöään vasta keväällä. Ne ovat useimmiten laakeita tai hyllymäisiä, harvoin resupinaattisia, ja ne lahottavat usein pystyyn kuolleita puita. Pillit ovat tavallisimmin kulmikkaat, sokkeloiset tai lamellimaiset. Suomesta tunnetaan kaksi lajia, pohjansärmäkääpä (Daedalopsis septentrionalis), joka esiintyy enimmäkseen tunturikoivulla ja etelänsärmäkääpä (Daedalopsis confragosa), jonka pääisäntänä on raita. On todennäköistä, että on tavattavissa kolmaskin laji verisärmäkääpä (Daedalopsis tricolor). Särmäkääpien levinneisyys kattaa Euroopan, Aasian ja Pohjois-Amerikan.

Lähteet 

Polyporaceae
Valkolahosienet
Gravity (Zlata Ognevitšin kappale)

Gravity () on Zlata Ognevitšin esittämä kappale, joka edusti Ukrainaa vuoden 2013 Eurovision laulukilpailussa Ruotsin Malmössä. 

Kappale kilpaili Euroviisujen ensimmäisessä semifinaalissa, jossa se sijoittui kolmanneksi ja selviytyi finaaliin. Finaalissa kappale sijoittui 26. maan joukosta 3. sijalle.

Lähteet 

Ukrainan euroviisuedustuskappaleet
Vuoden 2013 euroviisuedustuskappaleet
InterContinental Hotels Group

InterContinental Hotels Group PLC (IHG) on brittiläinen pörssiyhtiö, joka omistaa useiden kansainvälisten hotelliketjujen tuotemerkit ja operoi ketjujen hotelleja useimmiten franchising-periaatteella. IHG:n hotelliketjuja ovat InterContinental, Holiday Inn, Holiday Inn Express, Crowne Plaza, Candlewood Suites, Even Hotels, Hualuxe, IHG Army Hotels, Hotel Indigo, Kimpton Hotels ja Staybridge Suites. Vuonna 2015 IHG oli noin 4 800 hotellillaan maailman kolmanneksi suurin hotelliyhtiö Wyndham Worldwiden (7 645 hotellia) ja Choice Hotels Internationalin (6 376 hotellia) jälkeen. Huoneiden määrällä mitattuna IHG oli vuonna 2014 maailman suurin hotelliyhtiö 686 873 huoneellaan.

Lähteet

 Brittiläiset pörssiyhtiöt
Holdingyhtiöt
Steven Hill

Steven Hill (syntyjään Solomon Krakovsky) (24. helmikuuta 1922 Seattle, Washington, Yhdysvallat – 23. elokuuta 2016 Manhattan, New York City, New York) oli yhdysvaltalainen näyttelijä, joka parhaiten tunnettiin TV-sarjasta Kova Laki, jossa hän esitti piirisyyttäjä Adam Schiffiä kaikkiaan 229 jaksossa alkaen sarjan ensimmäisestä jaksosta ja päättyen 10. tuotantokauden viimeiseen jaksoon vuonna 2000.

Steven Hill syntyi venäjänjuutalaisen emigranttiperheen lapsena Seattlessa helmikuun 22. päivänä vuonna 1922. Hän kiinnostui näyttelijän työstä jo lapsena ja valmistuttuaan high schoolista, hän palveli laivaston reservissä vuosina 1940–1941. Siviiliin päästyään hän toimi avustajana teatteriproduktioissa, mm. silloin vielä tuntemattoman Marlon Brandon rinnalla.
Varsinaisen debyyttinsä Hill teki 1950 Hedy Lamarrin vastanäyttelijänä elokuvassa Nainen ilman passia.

Läpi 50- ja 60-lukujen Hill näytteli lukuisissa B-tason elokuvissa ja TV-sarjoissa, joista esimerkkinä Lännen Tie. 1966 hän sai pääosan TV-sarjasta Vaarallinen Tehtävä. Sarjan kuvausaikatalulut olisivat edellyttäneet työskentelyä myös lauantaisin, josta Hill kieltäytyi, koska lauantai on juutalaisten sapatti ja Hill ortodoksi-juutalainen. Niinpä hän sai potkut sarjasta 1. tuotantokauden jälkeen. Potkujen jälkeen Hill muutti länsirannikolta New Yorkiin ja piti taukoa näyttelijäntyöstä aina vuoteen 1980 asti.

Vuonna 1990, 23 vuoden poissaolon jälkeen, Hill palasi TV-rooleihin kun hän viime hetkellä korvasi toisen näyttelijän TV-sarjassa Kova Laki. 10 vuoteen venynyt visiitti sarjaan jäi Hillin viimeiseksi näyttelijäntyöksi.

Lähteet
 Steven Hill IMDB.com:ssa

Yhdysvaltalaiset elokuvanäyttelijät
Vuonna 1922 syntyneet
Vuonna 2016 kuolleet
Tom Grönberg

Tom Carl Ernst Grönberg (s. 8. marraskuuta 1941 Helsinki) on suomalainen diplomaatti ja varatuomari (1971). Hän on ollut suurlähettiläs Nairobissa ja Addis Abebassa 1983–1987, ulkoministeriön oikeudellisen osaston apulaisosastopäällikkö 1987–1990 ja osastopäällikkö 1990–1994. Hän oli suurlähettiläs   Euroopan neuvostossa 1994–1998 ja Wienissä, Ljubljanassa ja Bratislavassa 1998–2005.

Lähteet 

Suomen suurlähettiläät
Vuonna 1941 syntyneet
Elävät henkilöt
Lepänkäävät

Lepänkäävät (Inonotus) on monimuotoinen kääpäsuku. Sen itiöemät ovat yksivuotisia, yleensä kellertäviä. Ne elävät puiden loisina osa tappaen puun. Suomessa tunnettuja lajeja ovat muun muassa leppiin ja pähkinäpensaaseen erikoistunut lepänkääpä (Inonotus radiatus), haavalla elävä ketunkääpä (Inonotus rheades), hyötykäytöstäänkin tunnettu koivun pakurikääpä (Inonotus obliquus) ja jalavanpakuri (Inonotus ulmicola). Muualta maailmasta suvun lajeja tunnetaan kymmenittäin. Laji Inonotus hispidus on saarnen ja omenan loinen ja tavattu harvinaisena Iniöstä.

Suvun yhteisenä tuntomerkkinä ovat itiöt, joiden seinämä on mikroskooppisesti katsoen huomattavan paksu. Kääpäsukujen suhteen on huomattava, että taksonomia elää DNA-tutkimusten myötä.

Lähteet

Aiheesta muualla 
Laji.fi: Lepänkäävät (Inonotus)

Lepänkäävät
Matti Grönroos

Matti Grönroos (20. tammikuuta 1931 Turku – 2016) oli suomalainen lääkäri, joka toimi Turun yliopiston professorina. 

Grönroosin vanhemmat olivat Gustaf Aleksi Grönroos ja Katri Irene Lindholm. Hän avioitui 1956 Leena Annikki Hyryn kanssa. Grönroos tuli ylioppilaaksi Turun lyseosta 1950 ja valmistui lääketieteen lisensiaatiksi 1957. Valmistuttuaan hän toimi Turun yliopistossa useissa eri tehtävissä. Grönroos oli Turun yliopiston synnytys- ja naistentautien professori 1986–1992.

Lähteet

Aiheesta muualla
 75 vuotta huomenna, Turun Sanomat

Suomalaiset lääkärit
Turun yliopiston professorit
Suomalaiset professorit
Vuonna 1931 syntyneet
Vuonna 2016 kuolleet
Risteysasema

Risteysasemalla tarkoitetaan sellaista rautatieliikennepaikkaa, josta on ratayhteys vähintään kolmeen eri suuntaan. Suomalaisia merkittäviä risteysasemia ovat esimerkiksi Kouvola, Kerava, Pieksämäki sekä Haapamäki. Risteysasema voi olla rautatieasema, seisake tai muu liikennepaikka.

Lähteet 
 
Rautatieasemat
Jim Garrison

James Carothers ”Jim” Garrison (syntyjään Earling Carothers Garrison; 20. marraskuuta 1921 Denison, Iowa – 21. lokakuuta 1992 New Orleans, Louisiana) oli New Orleansin piirisyyttäjä vuosina 1962–1973. Hänet tunnetaan parhaiten presidentti John F. Kennedyn salamurhaan liittyvistä tutkimuksistaan.

Salaliittoteoria
Garrison väitti, että keskustiedustelupalvelu CIA:n Fidel Castron vastaiset ja antikommunistiset elementit olivat Kennedyn murhan takana, ja että salaliittoon osallistuivat Lee Harvey Oswald ja New Orleansissa vaikuttanut kiihkomielisten antikommunistien ryhmä - liikemies Clay Shaw, yksityisetsivä ja entinen FBI-agentti Guy Banister, ja David Ferrie, joka oli samassa siviili-ilmapartioryhmässä Oswaldin kanssa 1950-luvulla. Garrison nosti teoriansa pohjalta syytteen Shaw'ta vastaan vuonna 1969, mutta hänet todettiin oikeudenkäynnissä syyttömäksi presidentin murhaan. Garrisonin pääasiallinen todistaja oli 25-vuotias vakuutusmyyjä Perry Russo, joka Garrisonin määräyksestä hypnoosissa ja natriumtiopentaalin ("totuusseerumin") vaikutuksessa ollessaan kertoi kuulleensa Oswaldin, Ferrien ja Shaw'n keskustelevan presidentin murhaamisesta Ferrien kotona pidetyissä juhlissa. Shaw'n puolustuksen mukaan Garrison oli istuttanut Russoon valemuiston. Russo myöhemmin myönsi lehdistölle todistuksensa ehkä olleen "yhdistelmä totuutta, fantasiaa ja valheita."

The New York Times -lehti kutsui myöhemmin Garrisonin hyökkäystä Shaw'ta vastaan "yhdeksi amerikkalaisen oikeushistorian häpeällisimmistä luvuista".

Kirja ja elokuva
Marraskuussa 1988 julkaistiin Garrison kirjoittamansa kirja On the Trail of the Assassins (suom. JFK – avoin tapaus, 1992), joka käsitteli John F. Kennedyn salamurhaa salaliittona. Vuonna 1991 julkaistiin Oliver Stonen ohjaama kirjaan perustuva elokuva JFK – avoin tapaus, jossa Garrisonia esittää Kevin Costner. Garrison oli myös mukana elokuvan tuotannossa ja näytteli elokuvassa tuomari Earl Warrenia.

Lähteet

Salaliittoteoreetikot 
Syyttäjät
Yhdysvaltalaiset tietokirjailijat
John F. Kennedyn salamurha
Vuonna 1921 syntyneet
Vuonna 1992 kuolleet
Liesjärvi (Keuruun järvi)

Liesjärvi  on Keski-Suomessa Keuruulla ja Ähtärissä sijaitseva järvi, joka kuuluu Kokemäenjoen vesistöön.

Maantietoa 
Järven pinta-ala on 804 hehtaaria eli 8,0 neliökilometriä. Se on 5,4 kilometriä pitkä ja 3,4 kilometriä leveä. Järvellä on laaja järvenselkä, josta työntyvät etelään lyhyt Talvilahti ja 1,6 kilometriä pitkä mutta kapea Kutinlahti. Koillissuuntaan aukeaa Marjoniemen ja Halkoniemen taakse leveä järvenosa, jossa sijaitsevat esimerkiksi Majalahti ja Ruokonlahti. Järven ympäristö on alavaa maata, mutta järvelle näkyy muutama mäki. Itäpuolella sijaitsee 60 metriä korkea Korkatinmäki, jonka matalampia huippuja on vielä etelämpänä. Talvilahden ja Kutinlahden välissä kohoaa 40 metriä korkea Myllyvuori.

Järvessä on kartan mukaan viisi saarta. Järven luoteispäässä sijaitsee Ranta-ahonsaari, joka on 180 metriä pitkä ja 150 metriä leveä. Muut neljä saarta sijaitsevat yhdessä järven kaakkoisrannan tuntumassa. Suurin niistä on Palosaari, joka on 200 metriä pitkä ja 150 metriä leveä. Nuottasaari on 230 metriä pitkä ja 50 metriä leveä. Nämä saaret sijaitsevat lähekkäin. Härkösaari on pienin saari ja Myyräsaari sijaitsee rannassa.

Järven rantaviivan pituus on 23,0 kilometriä ja sen rannat ovat metsämaata. Järvialueen asutus on harvaa haja-asutusta, joka on keskittynyt Myllynperään ja Välkkyyn. Rannoille on rakennettu yli 60 vapaa-ajan asuntoa. Niille tulee tiet seututieltä 621 tai yhdystieltä 16515, josta haarautuu muita kyläteitä.

Vesistösuhteet 
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Liesjärven valuma-alueeseen (35.484) järvi kuuluu. Järven vedenpinnan korkeus on 162,1 metriä mpy.

Järvi saa pääosan vedestään Liesjärven valuma-alueelta, sillä se on Pihlajaveden reitin latvavesiä. Liesjärven alueella on kahdeksan yli hehtaarin kokoista järveä tai lampea, jotka laskevat suoraan tai välillisesti järveen. Hirvijärvi (91 ha) laskee Liesjärven koillispäähän Pilkonjokea eli Hirvijokea myöten. Polvilammen (10 ha) laskuoja yhtyy Pilkonjokeen sen puolivälissä. Hietalampi (18 ha) laskee metsäojia pitkin Ruokolahteen. Samaa ojaa käyttävät myös Keskinenlampi (7 ha) ja Törsilölampi. Kuolemaiset (6 ha ja 1 ha) laskevat Kuolemaisenpuroa pitkin Majalahteen. Kauempaa laskevat vielä Ahvenlampi (9 ha) ja Kotalampi (2 ha).

Järven laskujoki on Liesijoki, joka lähtee Myllynperältä ja laskee Vähään Suojärveen. Sieltä vesireitti jatkaa Suojärvestä (228 ha) Martinjärveen (105 ha) ja sieltä Masoa pitkin Köminjärveen (132 ha) ja sitten Pihlajaveteen (21 km²).

Lähteet 

Liesjärvi
Ähtärin järvet
Pihlajaveden reitin valuma-alue
Ismo (televisiosarja)

Ismo on 18. syyskuuta 2015 Elisa Viihde -palvelussa alkanut viihdeohjelma, jonka pääosassa on Ismo Leikola. Ohjelmassa nähdään myös muita koomikoita, kuten Tuomas Uusitalo, Pirjo Heikkilä, Niko Kivelä ja Anna Rimpelä. Toinen tuotantokausi alkoi 16. syyskuuta 2016.

Juoni
Sarjassa seurataan stand up-koomikko Ismo Leikolan kommelluksia arkipäiväisessä elämässään.

Hahmot
Ismo Leikola (omana itsenään) on stand-up-koomikko sekä sarjan päähahmo. Ismolla on kehnot ruokailutottumukset, hän on perso oluelle eikä tämä harrasta juurikaan liikuntaa. Ismo ei osaa pitää puoliaan ja on turhan kiltti, joka johtaakin usein hankaluksiin ja väärinkäsityksiin. 
Vilma Leikola (Anna Rimpelä) on Ismon aviovaimo. Saa olla tuon tuosta torumassa Ismon tekemisiä. On äärimmäisen huono tulemaan toimeen lasten, ja omien sukulaistensa kanssa.
Pauli A. Suipponen (Tuomas Uusitalo) on Ismon tohelo manageri. Järjestää Ismolle mitä eriskummallisimpia keikkoja jopa ilman tämän suostumusta. Siitä huolimatta Ismo ja Suipponen ovat parhaat kaverukset. Ismon tavoin Suipponen omistaa huonot elämäntavat.
Pirjo Heikkilä (omana itsenään) on Leikoloiden hyvä ystävä. Ammatiltaan stand-up koomikko sekä ääninäyttelijä.
Jape Grönroos (omana itsenään) on Ismon kollega ja ystävä. Nähdään lähes aina Ismon kanssa läheisessä pizzeriassa.
Jerry King on Ismon väliaikainen manageri Yhdysvalloissa. Raivostuu herkästi Ismolle. King myöntää pitävänsä naisia huonoina koomikkoina.
Arto Tirronen on suomalainen, Yhdysvalloissa asuva Betty's Diner-pikaruokalan vuoropäällikkö. Piinaa alaisiaan jatkuvasti pienistäkin virheistä ja pitää alaisiaan pilkkanaan. Ismo pitää tätä lisäksi erityisen ärsyttävänä, kirjoittaa Artosta kokonaisen stand-up-setin keikalleen.

Jaksot

Ensimmäinen tuotantokausi

Lähteet 

Suomalaiset televisiosarjat
Elisa Viihde -alkuperäissarjat
Hail to the Chief

Hail to the Chief () on Yhdysvaltain presidentin virallinen hymni. Sen sanat ovat peräisin skotlantilaisen kirjailijan sir Walter Scottin vuonna 1810 julkaistusta runoelmasta The Lady of the Lake, jossa ”päälliköllä” tarkoitetaan tarinan skottilaista sankaria Roderick Dhuta. Melodian sävelsi brittiläinen teatterimuusikko James Sanderson alkujaan vuonna 1811 Lontoossa esitettyyn teatteriproduktioon.

Ensimmäisen kerran Hail to the Chief liitettiin Yhdysvaltain presidenttiin 22. helmikuuta 1815, jolloin se soitettiin edesmenneen George Washingtonin ja Vuoden 1812 sodan päättymisen kunniaksi. Ensimmäisen kerran hymni soitettiin elävän presidentin kunniaksi vuonna 1829, jolloin presidenttinä toimi Andrew Jackson. John Tylerin kaudella (1841–1845) hymniä alettiin soittamaan presidentin saapuessa paikalle virallisiin tilaisuuksiin.

Chester A. Arthur ei presidenttinä ollessaan (1881–1885) pitänyt hymnistä, minkä takia hän yritti lopettaa sen käytön. Arthur antoi merijalkaväen orkesterin silloiselle johtajalle John Philip Sousalle tehtäväksi luoda uusi hymni, joka sai nimekseen Presidential Polonaise. Presidential Polonaise ei kuitenkaan Arthurin yrityksestä huolimatta vakiintunut presidentin hymniksi, vaan Hail to the Chief säilyi presidentillisenä hymninä. Vuonna 1954 Yhdysvaltain puolustusministeriö virallisti Hymn to the Chiefin aseman presidentin hymninä.

Sanat 
Alkuperäiset sanat sir Walter Scottin mukaan:

Lähteet 

Yhdysvaltain presidenttiys
Yhdysvaltalaiset musiikkikappaleet
Instituutioiden tunnuskappaleet
Santa Fen roomalaiskatolinen arkkihiippakunta

Santa Fen roomalaiskatolinen arkkihiippakunta () on katolisen kirkon arkkihiippakunta New Mexicon osavaltiossa. Hiippakuntaan kuului 93 seurakuntaa, 323 850 jäsentä, 207 pappia ja 139 munkkia sekä 130 nunnaa vuonna 2014.

Arkkipiispat 
Jean-Baptiste Lamy (1853–1885)
Jean-Baptiste Salpointe (1885–1894)
Placide Louis Chapelle (1894–1897)
Peter Bourgade (1899–1908)
John Baptist Pitaval (1909–1918)
Albert Daeger (1919–1932)
Rudolph Gerken (1933–1943)
Edwin Byrne (1943–1963)
James Peter Davis (1964–1974)
Robert Fortune Sanchez (1974–1993)
Michael Jarboe Sheehan (1993–2015)
John Charles Wester (2015– )

Lähteet 

New Mexico
Yhdysvaltain katoliset hiippakunnat
Kuokkavieras Kataja

Kuokkavieras Kataja on 5. syyskuuta 2016 Jim-kanavalla alkanut tositeleviosarja. Ohjelmassa juontaja Janne Kataja, kuvaaja Hannu Pyyhtiä ja äänimies Sami Auru vierailevat jokaisessa jaksossa yhdellä paikkakunnalla selvittämässä kuinka vieraanvaraisia suomalaiset ovat.

Ohjelman paluusta tiedotettiin kesällä 2021, jonka myötä ohjelma siirtyy MTV3-kanavalle.

Jaksot

Ensimmäinen tuotantokausi

Lähteet 

Suomalaiset tositelevisiosarjat
2010-luvun televisiosarjat
Supergirl

Supergirl on vuonna 2015 alkanut yhdysvaltalainen draamasarja, joka perustuu DC Comicsin supersankariin Terästyttö. Sarjan kehittivät Ali Adler, Greg Berlanti ja Andrew Kreisberg, ja sen pääosissa näyttelevät Melissa Benoist, Mehcad Brooks ja Jeremy Jordan. Sarja kuuluu Arrowverse-universumiin, johon kuuluvat myös sarjat Arrow, The Flash ja Legends of Tomorrow.

Toukokuussa 2016 Warner Bros. ilmoitti sarjan saaneen tilauksen toisesta tuotantokaudesta, jonka esittäminen alkoi The CW -kanavalla lokakuussa 2016. Kolmannen kauden esittäminen alkoi lokakuussa 2017.

Jaksot

Kausi 1 (2015-2016)

Kausi 2 (2016-2017)

Kausi 3 (2017-2018)

Kausi 4 (2018-2019)

Näyttelijät

Vastaanotto 
 Pilottijakson jälkeen Rotten Tomatoes antoi sille arvosanaksi 97% ja pisteitä 7.6/10. He ylistivät Melissa Benoistin osuvuutta Terästytön rooliin ja pitivät sarjan perheystävällisestä lähestymistavasta sarjakuvien tapahtumiin.
 Metacritic antoi sarjalle arvosanaksi 75/100, joista suurin osa on myönteisiä arvosteluja.
 IGN:n Cliff Wheatley antoi pilottijaksolle arvosanaksi 7/10 pistettä ylistäen Melissa Benoistin roolisuoritusta Karan roolissa.

Palkinnot ja ehdokkuudet

Lähteet

Aiheesta muualla 

 Supergirl The CW:n sivustolla 
 

Yhdysvaltalaiset draamasarjat
Yhdysvaltalaiset toimintasarjat
CBS:n televisio-ohjelmat
The CW:n televisio-ohjelmat
2010-luvun televisiosarjat
2020-luvun televisiosarjat
Kiniinipuu

Kiniinipuu (Cinchona pubescens) on matarakasveihin kuuluva trooppinen puulaji.

Ulkonäkö ja koko 
Kiniinipuu on monivuotinen ikivihreä puu, yleensä 4–10 m korkea, mutta voi kasvaa parhaimmillaan jopa 30 m korkeaksi. Sen kuori on sileä ja ruskea, pitkulaiset lehdet yläpinnalta vaaleanvihreät, alapinnalta lehtisuonten kohdalta valkoisen nukan peitossa.

Levinneisyys 
Kiniinipuu kasvaa luonnonvaraisena Etelä-Amerikassa Andien rinteillä 800–2300 metrin korkeudella alueella, joka ulottuu Boliviasta Costa Ricaan. Kiniinipuuta on istutettu kaikkialle tropiikkiin sen lääkinnällisten ominaisuuksien takia. Siitä on tullut pienillä saarilla, kuten Galapagosilla ja Havaijilla, haitallinen vieraslaji. Sitä pidetään yhtenä maailman sadasta haitallisimmasta vieraslajista.

Lähteet

Aiheesta muualla 
 ITIS: Cinchona pubescens 
 United States Department of Agriculture (USDA): Cinchona pubescens 
 Flora of China: Cinchona pubescens 
 Dr. Duke's Phytochemical and Ethnobotanical Databases: Cinchona pubescens 

Matarakasvit
Puut
Kustannusliike Robustos

Kustannusliike Robustos on 2005 perustettu suomalainen kirjankustantamo, joka julkaisee kotimaista kaunokirjallisuutta.

Kustantamon perustajat ovat Heikki Savola ja Jouni Lehtinen.

Kustantamon kautta julkaisseita kirjailijoita ovat mm. Hannu Niklander, Raili Mikkanen, Sirkka Laine, Riitta Latvala, Tapani Kinnunen, Esa Mäkijärvi, J.S.Meresmaa, Siiri Enoranta, Venla Saalo, Jenna Kostet, Maria Syvälä, Susanna Taivalsalmi, Teemu Helle, Anne Muhonen.

Lähteet 

Suomalaiset kirjankustantamot
Albion Ademi

Albion Ademi (s. 19. helmikuuta 1999) on suomalais-albanialainen jalkapalloilija. Pelipaikaltaan hän on vasen laitalinkki. Hän on lainalla Djurgårdens IF:stä FC Lahdessa.

Ademi aloitti jalkapalloilijan uransa 7-vuotiaana pelaamalla Turun Nappulaliigassa ja hän on TPS:n kasvatti. Hän pelasi seuran edustusjoukkueessa kymmenen ottelua ja teki kaksi maalia Ykkösen kaudella 2015. Heinäkuussa 2016 Ademi siirtyi TPS:stä Interiin. Hän pelasi ensimmäisen ottelunsa Veikkausliigassa 9. syyskuuta, kun Inter hävisi SJK:lle vieraissa 0–1. Kaudella 2017 Ademi esiintyi kolmessa Veikkausliigaottelussa Interin paidassa, mutta ei vakiinnuttanut pelipaikkansa. Heinäkuussa toinen Veikkausliigaseura PS Kemi hankki hänet loppukaudeksi riveihinsä ja Ademi nousikin välittömästi runkopelaajaksi joukkueessa.  Kaudeksi 2018 Ademi palasi jälleen Turkuun ja voitti Interin mukana Suomen Cupin. Veikkausliigassa hän pelasi 25 ottelua ja teki niissä neljä maalia kaudella 2018. Seuraavalla kaudella hän pelasi 11 liigaottelua ja teki niissä yhden maalin. Kaudeksi 2020 hän siirtyi IFK Mariehamniin, jossa hän teki kaikkiaan 14 maalia 22 ottelussa, joka oikeutti hänet toiseksi maalintekijätilastossa. Albion siirtyi kaudeksi 2021 Djurgårdens IF:n, mutta hän sai pelata yhteensä kahdeksan ottelun aikana vain 93 minuuttia AllSvenskanissa. Ademi siirtyikin kaudeksi 2022 lainalle FC Lahteen.

Ademilla on myös Suomen kansalaisuus ja hän edustikin Suomen alle 19-vuotiaiden jalkapallomaajoukkuetta ennen vaihtoa Albanian paitaan vuonna 2018.

Lähteet

Aiheesta muualla 

Albanialaiset jalkapalloilijat
Suomalaiset jalkapalloilijat
Jalkapallon Suomen Cupin mestarit
Vuonna 1999 syntyneet
Elävät henkilöt
Martin Shaw

Martin Shaw (s. 21. tammikuuta 1945) on brittiläinen näyttelijä. Hänet tunnetaan parhaiten rikossarjoista The Professionals (1977–1981), The Chief (1993–1995), Judge John Deed (2001–2007) sekä George Gentlyn tutkimukset (2007–2017).

Filmografia

Televisiosarjat
Coronation Street - Robert Croft
On the Move (1975–1976) - Martin
Helen: A Woman of Today (1973) - Jack Tully
The Duchess of Duke Street "Family Matters" (1976) - Arthur
The Professionals (1977–1981) - Ray Doyle
Doctor at Large (1971) - Huw Evans
Cream in My Coffee (1980) - Jack Butcher
East Lynne (1982) - Archibald Carlyle
The Hound of the Baskervilles (1983) - Sir Henry Baskerville
The Last Place on Earth (1985) - Robert Falcon Scott
The Chief (1993–1995) - Poliisipäällikkö Alan Cade
Rhodes (1996) - Cecil Rhodes
Punainen neilikka - Chauvelin
A&E (1997–2002) - Robert Kingsford
P.D. James's Death in Holy Orders (2003) - Adam Dalgliesh
P.D. James's The Murder Room (2004) - Adam Dalgliesh.
Judge John Deed (2001–2007) - Judge John Deed
Martin Shaw: Aviators.
Cranfordin naiset (2007) as Peter Jenkyns
George Gentlyn tutkimukset (2007–2017) - Komisario George Gently
Lemur Street (2007)
Apparitions (2008) - Father Jacob
Hercule Poirot: Murhenäytelmä kolmessa näytöksessä (2010) - Charles Cartwright
Dambusters Declassified (2010) - juontaja

Elokuvat
Macbeth (1971) - Banquo.
The Golden Voyage of Sinbad (1973) - Rachid.
Operation Daybreak (1975) - Ylikonstaapeli Karel Čurda.
Facelift (1984) - Zax.
Intrigue (1988) - Roskov
Ladder of Swords (1989)
Oilman (short film)

Brittiläiset näyttelijät
Vuonna 1945 syntyneet
Elävät henkilöt